Glenn Close
Glenn Close (talaffuzi: Glenn Klouz; 1947-yil 19-martda tugʻilgan) - amerikalik aktrisa. Oʻzining qirq yildan ortiq davom etgan faoliyati davomida Close koʻplab mukofotlarga sazovor boʻldi, jumladan ikkita Ekran aktyorlari gildiyasi mukofoti, uchta Oltin globus mukofoti, uchta Primetime Emmy mukofoti va uchta Toni mukofoti. Bundan tashqari, u sakkiz marta Akademiya mukofotiga nomzod boʻlib, gʻalabasiz aktyorlik yoʻnalishi boʻyicha eng koʻp nominatsiya boʻyicha rekordchi (Piter OʻTul bilan tenglashgan). 2016-yilda u Amerika teatr shon-shuhrat zaliga kiritildi va 2019-yilda Time jurnali uni dunyodagi eng nufuzli 100 kishidan biriga kiritdi. Close Konnektikut shtatining Grinvich shahrida tugʻilgan, William & Mary kollejida teatr va antropologiya boʻyicha taxsil olgan. U 1974-yilda "Love for Love" bilan sahnadagi professional faoliyatini boshlagan. Brodveyda boʻlganida, u 1980-yilda "Barnum" va 1983-yilda "The Real Thing" spektakllarida rol oʻynadi va "Pyesadagi eng yaxshi aktrisa" uchun Toni mukofotini qoʻlga kiritdi. Uning kinodagi debyuti "According to Garp" (1982) komediya dramasida boʻldi, undan keyin "The Big Chill" (1983) va "The Nature" (1984) filmlarida ikkinchi darajali rollarni ijro etdi. Bu rollari uchun Close eng yaxshi yordamchi ayol roli uchun Akademiya mukofoti nomzodligini qoʻlga kiritdi. Keyinchalik u oʻzini " Fatal Attraction" (1987) va "Dangerous Liaisons" (1988) filmlaridagi rollari bilan yetakchi xonim sifatida koʻrsatdi, ikkala filmda ham eng yaxshi aktrisa uchun Akademiya mukofotiga nomzod boʻlidi.